Ei juhtu just sageli, et Eesti poliitikas
kasutatakse julgelt sõnu «klounaad», «pullitegemine» ja «potjomkinlus». Aga just
nii kirjeldab IRL «vanade sõprade» ehk Keskerakonna ja reformipartei liidu
vastuseisu riigikogulaste palga külmutamisele, kirjutab Postimees.
Riigikogu põhiseaduskomisjoni istungil läinud nädala neljapäeval oli teemaks riigikogulaste ja teiste kõrgete riigiametnike palkade külmutamine.
Reformierakond on olnud kõnealuse eelnõu ja arutelu protsessis algusest peale pigem kõhkleval positsioonil ning neile tuli riigikogu avaistungil appi ka president Toomas Hendrik Ilves, kes teatas, et iseenda palkade külmutamine ei pruugi olla põhiseadusega kooskõlas. Õiguskantsler Indrek Teder ei ole seda aga sugugi võimatuks pidanud.